Vakarų Pakrantės regionas

Vakarų Pakrantės regionas, Vakarų Pakrantė (, ) – regionas Naujojoje Zelandijoje, Pietų salos vakarinėje dalyje. Administracinis centras – Greimutas.


 Geografija 
Regionas nusidriekęs palei Tasmano jūros pakrantę. Didžiąją dalį užima Pietų Alpės su aukščiausia šalies vieta – Kuko kalnu (3754 m). Į šiaurės vakarus nuo kalnų į vandenyną teka Taramakau, Hokitikos, Vanganujaus ir Hasto upės, leidžiasi Prano Juozapo bei Fokso ledynai. Upės vagoja siaurą pakrantės žemumą, keletas jų prateka šalia Brunerio ir Kanierės ežerų.

Yra Aorakio-Kuko kalno, Vestlando, Aspairingo kalno nacionaliniai parkai, kurie įeina į Te Vahipounamu UNESCO pasaulio paveldo objektą.

 Ūkis 
Vakarų Pakrantė nuo seno plėtojosi kaip aukso ir akmens anglių gavybos sritis. Taip pat kertama mediena. Pienininkystė, medienos apdirbimo pramonė. Turizmas.

 Gyventojai 

2023 m. etninė sudėtis:„Aotearoa Data Explorer“. Statistics New Zealand. 
 europiečiai – 89,7 %
 maoriai – 13,5 %
 okeaniečiai – 1,6 %
 azijiečiai – 4,0 %
 išeiviai iš Vidurinių Rytų, lotynoamerikiečiai, afrikiečiai – 0,5 %

98,0 % gyventojų vartojo anglų kalbą, 2,3 % – maorių.

 Didžiausios gyvenvietės 

 Greimutas – 8,3 tūkst. gyventojų (2022 m.)New Zealand, citypopulation.de
 Vestportas – 4,2
 Hokitika – 2,8

 Apskritys 
 Bulerio apskritis (centras – Vestportas)
 Grėjaus apskritis (centras – Greimutas)
 Vestlando apskritis (centras – Hokitika)

 Šaltiniai 

Kategorija:Naujosios Zelandijos regionai